ddrg/super_eurlex huggingface dataset:
Úradný vestník L 012 , 17/01/1991 S. 0021 - 0022

Fínske špeciálne vydanie: Kapitola 11 Zväzok 16 S. 0183

Švédske špeciálne vydanie: Kapitola 11 Zväzok 16 S. 0183



Nariadenie Komisie (EHS) č. 104/91 zo 16. januára 1991 o dovoze určitých olív do spoločenstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácie trhu s olejmi a tukmi [1], naposledy zmenené a doplnené nariadením (EHS) č. 3499/90 [2], najmä na jeho články 5 ods. 5 a článok 11 ods. 8, keďže sa neustále zvyšujú dovozy olív na výrobu oleja do spoločenstva z nečlenských krajín; keďže existuje nebezpečenstvo, že výrobná a spotrebná pomoc olivového oleja by sa mohli poskytnúť na olej vylisovaný z týchto olív; keďže podľa pravidiel spoločenstva je táto pomoc obmedzená na olivový olej vyrobený z olív dopestovaných v spoločenstve; keďže je preto potrebné podniknúť príslušné kroky na zabezpečenie toho, aby sa táto pomoc neposkytovala na olej vyrobený z olív uvoľnených do voľného obehu v spoločenstve; keďže sa zdá, že uloženie požiadavky na zloženie záruky predstavuje najmenšiu prekážku pri obchodovaní, a teda je najvhodnejším opatrením; keďže opatrenia stanovené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Uvoľnenie olív patriacich pod číselné znaky KN 07099031, 07099039, 07112010 a 07112090 do voľného obehu v spoločenstve, s výnimkou tých, ktoré sú zabalené do vnútorných obalov s čistou hmotnosťou nepresahujúcou 5 kg, podliehajú zloženiu záruky. Táto záruka vypočítaná na obsah oleja 22 kg oleja na 100 kg dovezených olív sa bude rovnať súčtu výrobnej pomoci pre pestovateľov olív, ktorých priemerná ročná výroba je nižšia ako 500 kg oleja, a spotrebná pomoc, ako bola stanovená 31. decembra 1985, uplatniteľná v spoločenstve v deň uvoľnenia do voľného obehu. Záruka sa zloží v jednej z foriem uvedených v článku 8 nariadenia Komisie (EHS) č. 2220/85 [3]. Predloženie dôkazu uvedeného v treťom odseku tvorí prvoradú požiadavku na účely tohto nariadenia. Záruka sa vráti pri predložení kópie originálu potvrdenia stanoveného v prílohe k tomuto nariadeniu v priebehu šiestich mesiacov od dátumu zloženia záruky. Bude vrátená v pomere k množstvu, na ktoré bolo vydané potvrdenie: - že sa s ním nakladalo takým spôsobom, že sa už nedá použiť na výrobu oleja, alebo - že získaný olej bol zbavený oprávnenia na výrobnú a spotrebnú pomoc olivového oleja. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. januára 1991 Za Komisiu Ray Mac Sharry člen Komisie [1] Ú. v. ES L 172, 30.9.1966, s. 3025/66. [2] Ú. v. ES L 338, 5.12.1990, s. 1. [3] Ú. v. ES L 205, 3.8.1985, s. 5. -------------------------------------------------- PRÍLOHA +++++ TIFF +++++ --------------------------------------------------
Úradný vestník L 392 , 31/12/1992 S. 0024 - 0025

Fínske špeciálne vydanie: Kapitola 4 Zväzok 4 S. 0168

Švédske špeciálne vydanie: Kapitola 4 Zväzok 4 S. 0168



Nariadenie Komisie (EHS) č. 3899/92 z 23. decembra 1992, ktorým sa mení a dopĺňa nariadenie (EHS) č. 3510/82, ktorým sa stanovujú prevodné koeficienty pre tuniakov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3759/92 zo 17. decembra 1992 o spoločnej organizácii trhu s o spoločnej organizácii trhu s produktmi rybolovu a akvakultúry [1]. keďže nariadenie Komisie (EHS) č. 3510/82 [2]., naposledy zmenené a doplnené nariadením (EHS) č. 3971/89 [3], stanovuje prevodné koeficienty pre rôzne druhy, veľkosti a prezentácie tuniakov;najmä na jeho článok 17 ods. 6, keďže vývoj na trhu s tuniakmi od stanovenia prevodných koeficientov spôsobil zmenu pomeru obchodnej hodnoty medzi príslušnými produktmi a pilotným výrobkom; keďže táto situácia vyžaduje prehodnotenie príslušných prevodných koeficientov a produktov, pre ktoré sú konkrétne určené; keďže príloha k nariadeniu (EHS) č. 3510/92 by sa preto mala zmeniť a doplniť; keďže opatrenia stanovené v tomto nariadení sú v súlade so stanoviskom Riadiaceho výboru pre výrobky rybolovu, PRIJALA TOTO NARIADENIE: Článok 1 Príloha nariadenia (EHS) č. 3510/82 sa nahrádza prílohou k tomuto nariadeniu. Článok 2 Toto nariadenie nadobúda účinnosť 1. januára 1993. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 23. decembra 1992. Za Komisiu Manuel Marín podpredseda [1] Ú. v. ES L 388, 31.12.1992, s. 1. [2] Ú. v. ES L 368, 28.12.1982, s. 27. [3] Ú. v. ES L 385, 30.12.1989, s. 35. -------------------------------------------------- PRÍLOHA I. Prevodné koeficienty pre rôzne druhy tuniakov Druh | Prevodný koeficient | A.Tuniak žltoplutvý (Thunnus albacares): | | – vážiaci viac ako 10 kg/kus | 1,0 | – vážiaci menej ako 10 kg/kus | 0,78 | B.Tuniak dlhoplutvý (Thunnus alalunga) | 1,40 | C.Tuniak pruhovaný (Euthynnus (Katsuwonus) pelamis) | 0,62 | D.Ostatné druhy | 0,75 | II. Prevodné koeficienty pre každý z druhov uvedených v oddieli I v závislosti od prezentácie Prezentácia | Prevodný koeficient | A.Celé | 1 | B.Vypitvané a bez žiabrov | 1,14 | C.Iné | 1,24 | --------------------------------------------------
Úradný vestník L 161 , 02/07/1993 S. 0001 - 0001

Fínske špeciálne vydanie: Kapitola 4 Zväzok 5 S. 0027

Švédske špeciálne vydanie: Kapitola 4 Zväzok 5 S. 0027



Nariadenie Rady (EHS) č. 1737/93 z 24. júna 1993 o uzavretí Dohody o rybárstve a morskom prostredí medzi Európskym hospodárskym spoločenstvom a Islandskou repubplikou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie, so zreteľom na stanovisko Európskeho parlamentu [1], keďže dohoda vo forme výmeny listov medzi Európskym hospodárskym spoločenstvom a Islandskou republikou o rybárstve, podpísaná 2. mája 1992, stanovuje uzavretie dohody o rybárstve v najskoršom možnom termíne, avšak najneskôr do 31. decembra 1992; keďže spoločenstvo a Islandská republika rokovali o dohode o vzájomných vzťahoch v oblasti rybárstva a uvedenú dohodu parafovali; keďže je v záujme spoločenstva schváliť uvedenú dohodu, PRIJALA TOTO NARIADENIE: Článok 1 Dohoda o rybárstve a morskom prostredí medzi Európskym hospodárskym spoločenstvom a Islandskou republikou sa týmto schvaľuje v mene spoločenstva. Text dohody je pripojený k tomuto nariadeniu. Článok 2 Predseda Rady sa týmto oprávňuje určiť osobu splnomocnenú na podpísanie dohody uvedenej v článku 1 tak, aby zaväzovala spoločenstvo. Článok 3 Toto nariadenie nadobúda účinnosť v tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 24. júna 1993 Za Radu predseda B. Westh [1] Ú. v. ES C 150, 31.5.1993. --------------------------------------------------
Úradný vestník L 318 , 20/12/1993 S. 0001 - 0001

Fínske špeciálne vydanie: Kapitola 4 Zväzok 5 S. 0146

Švédske špeciálne vydanie: Kapitola 4 Zväzok 5 S. 0146



Nariadenie Rady (EHS) č. 3447/93 z 28. septembra 1993, o uzavretí dohody o vzťahoch v sektore morského rybárstva medzi Európskym hospodárskym spoločenstvom a Argentínskou republikou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže spoločenstvo a Argentína na základe rokovaní parafovali 30. novembra 1992 dohodu o vzťahoch v sektore morského rybárstva, ktorou sa pre rybárov v spoločenstve stanovujú nové možnosti rybolovu, ako aj protislužba spoločenstva najmä formou colných koncesií; keďže v záujme spoločenstva by sa uvedená dohoda mala prijať, PRIJALA TOTO NARIADENIE: Článok 1 Dohoda medzi Európskym hospodárskym spoločenstvom a Argentínskou republikou o vzťahoch v sektore morského rybárstva sa týmto schvaľuje v mene spoločenstva. Text dohody je pripojený k tomuto nariadeniu. Článok 2 Na obdobie, na ktoré sa vzťahuje dohoda, sa celková čiastka financovania opatrení a projektov zo strany spoločenstva uvedených v dohode obmedzuje na 162,5 milióna ECU. Uvedená čiastka bude súčasťou platného finančného rámca spoločenstva. Rozpočtový orgán určuje dostupné prostriedky pre každý rozpočtový rok tak, že zohľadňuje zásady správneho riadenia platné pre všeobecný rozpočet Európskych spoločenstiev, uvedené v článku 2 finančného nariadenia. Článok 3 Predseda Rady sa týmto oprávňuje určiť osoby splnomocnené na podpísanie dohody tak, aby zaväzovala spoločenstvo [3]. Článok 4 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. septembra 1993 Za Radu predseda G. Coëme [1] Ú. v. ES L C 64, 6.3.1993, s. 5. [2] Ú. v. ES C 194, 19.7.1993. [3] Generálny sekretariát Rady uverejní dátum vstupu do platnosti dohody v Úradnom vestníku Európskych spoločenstiev. --------------------------------------------------
Úradný vestník L 037 , 13/02/1993 S. 0008 - 0008

Fínske špeciálne vydanie: Kapitola 3 Zväzok 48 S. 0086

Švédske špeciálne vydanie: Kapitola 3 Zväzok 48 S. 0086



Nariadenie Rady (EHS) č. 317/93 z 9. februára 1993, ktorým sa mení a dopĺňa nariadenie (EHS) č. 1906/90 o určitých obchodných normách pre hydinové mäso RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom [1], a najmä na jeho článok 2 ods. 2, so zreteľom na návrh Komisie, keďže nariadenie (EHS) č. 1906/90 [2] ustanovuje určité obchodné normy pre hydinové mäso; keďže definície hydinového mäsa uvedené v nariadení (EHS) č. 1906/90 by sa mali zmeniť a doplniť tak, aby sa vylúčili všetky spôsoby príprav hydinového mäsa; keďže s cieľom zohľadniť podmienky uvádzania hydinového mäsa na trh na úrovni maloobchodného predaja by sa malo členským štátom povoliť, aby stanovili špecifické požiadavky na teplotu pri rozrábaní a skladovaní čerstvého hydinového mäsa v maloobchode, PRIJALA TOTO NARIADENIE: Článok 1 Nariadenie (EHS) č. 1906/90 sa týmto mení a dopĺňa takto: "1. "hydinové mäso" znamená: hydinové mäso vhodné na ľudskú spotrebu, ktoré nebolo podrobené žiadnemu inému zásahu ako zníženiu jeho teploty;" 2. Článok 2 bod 5 sa nahrádza takto: "5. "čerstvé hydinové mäso". znamená: hydinové mäso, ktoré vplyvom chladiaceho procesu nestuhlo, ktoré sa nepretržite uchováva pri teplote najmenej 2 °C a najviac 4 °C; členské štáty však môžu stanoviť odlišné požiadavky na teplotu pri rozrábaní a skladovaní čerstvého hydinového mäsa vykonávaných v maloobchode alebo v priestoroch patriacich k miestam predaja, ak sa rozrábanie a skladovanie uskutočňuje výlučne na účely zásobovania spotrebiteľa priamo na mieste;". Článok 2 Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev. Ustanovenia článku 1 ods. 1 však nadobúdajú účinnosť 1. januára 1994. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. februára 1993 Za Radu predseda B. Westh [1] Ú. v. ES L 282, 1.11.1975, s. 77. Nariadenie naposledy zmenené a doplnené nariadením (EHS) 1235/89 (Ú. v. ES L 128, 11.5.1989, s. 29). [2] Ú. v. ES L 173, 6.7.1990, s. 1. --------------------------------------------------
Úradný vestník L 088 , 08/04/1993 S. 0018 - 0018

Fínske špeciálne vydanie: Kapitola 3 Zväzok 49 S. 0104

Švédske špeciálne vydanie: Kapitola 3 Zväzok 49 S. 0104



Nariadenie Komisie (EHS) č. 839/93 zo 7. apríla 1993, ktorým sa mení a dopĺňa nariadenie (EHS) č. 2252/92, ktorým sa stanovujú podrobné pravidlá uplatňovania osobitného systému pre maliny určené na spracovanie KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1991/92 z 13. júla 1992, ktorým sa zavádza osobitný systém pre maliny určené na spracovanie [1], a najmä na jeho článok 8, keďže článok 8 nariadenia Komisie (EHS) č. 2252/92 [2] stanovuje podrobné pravidlá pre podanie a schvaľovanie návrhov programov, ktoré vypracovali organizácie výrobcov; keďže takéto pravidlá podmieňujú implementáciu programu súhlasom príslušného národného orgánu s programom; keďže rastliny sa môžu presádzať iba v určitom ročnom období, táto požiadavka môže viesť k výraznému oneskoreniu pri implementácii tohto programu; keďže by sa preto malo stanoviť, že presádzanie sa môže začať skôr, ako sa program schváli, ak to odsúhlasí príslušný národný orgán; keďže by sa malo stanoviť, že povolenie sa má vydať bez toho, aby bolo dotknuté schválenie programových postupov a kontroly stanovenej v tomto článku; keďže opatrenia stanovené v tomto nariadení sú v súlade so stanoviskom Riadiaceho výboru pre výrobky z ovocia a zeleniny, PRIJALA TOTO NARIADENIE: Článok 1 Druhý pododsek článku 8 ods. 1 nariadenia (EHS) č. 2252/92 sa nahrádza takto: "Implementácia programu sa nesmie začať skôr, ako bol program schválil príslušný národný orgán. Presádzanie rastlín sa však môže začať pred schválením programu, ak to povolí príslušný národný orgán a bez toho, aby bolo dotknuté uplatňovanie ostatných ustanovení tohto článku." Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 7. apríla 1993 Za Komisiu René Steichen člen Komisie [1] Ú. v. ES L 199, 18.7.1992, s. 1. [2] Ú. v. ES L 219, 4.8.1992, s. 19. --------------------------------------------------
Úradný vestník L 177 , 28/07/1995 S. 0086 - 0086



Nariadenie Komisie (ES) č. 1861/95 z 27. júla 1995, ktorým sa mení a dopĺňa nariadenie (ES) č. 1162/95, ktorým sa stanovujú osobitné podrobné pravidlá uplatňovania systému dovozných a vývozných licencií pre obilniny a ryžu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením (ES) č. 1664/95 [2], najmä jeho články 9 (2), 12 (4) a 13 (11), keďže nariadenie Komisie (ES) č. 1162/95 [3], naposledy zmenené a doplnené nariadením (ES) č. 1617/95 [4], stanovuje osobitné podrobné pravidlá uplatňovania systému dovozných a vývozných licencií pre obilniny a ryžu; keďže v prípadoch, kde nebola stanovená žiadna náhrada obdobia platnosti licencií pre všetky výrobky uvedené v článku 1 nariadenia Rady (EHS) č. 1766/92 a (EHS) č. 1418/76 [5], naposledy zmeneného a doplneného nariadením (ES) č. 1530/95 [6], musí byť skrátená s cieľom zabrániť ohrozeniu zdravého riadenia trhu v čase, keď je tento mimoriadne citlivý; keďže z tohto dôvodu sa musí stanoviť presná doba platnosti; keďže je vecou zásadného významu, aby všetky žiadosti o licencie – s náhradou alebo bez náhrady – boli oznámené Komisii tak, aby Komisia mohla vypracovať štatistické tabuľky, ktoré sú dôležité pre riadenie trhu a monitorovanie vývozných záväzkov; keďže nariadenie (ES) č. 1162/95 sa musí príslušne zmeniť a doplniť; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Nariadenie (ES) č. 1162/95 sa týmto mení a dopĺňa nasledovne: 1. K článku 7 sa pridáva nasledovný odsek 2a: "2a. V prípadoch, keď nebola stanovená žiadna náhrada, vývozné licencie na výrobky uvedené v článku 1 nariadenia (EHS) č. 1766/92 a v článku 1 nariadenia (EHS) č. 1418/76 budú platné 30 dní od dátumu vydania v zmysle článku 21 (1) nariadenia (EHS) č. 3719/88." 2. Prvá zarážka bodu 1 a) i) článku 13 sa nahrádza nasledovným: "— všetky žiadosti o licencie, alebo neexistencie žiadostí o licencie." Článok 2 Členské štáty oznámia Komisii čo možno najskôr všetky licencie vydané v období medzi 1. júlom 1995 a nadobudnutím účinnosti tohto nariadenia. Článok 3 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Článok 2 sa však bude uplatňovať od 1. júla 1995. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. júla 1995 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 158, 8.7.1995, s. 13. [3] Ú. v. ES L 117, 24.5.1995, s. 2. [4] Ú. v. ES L 154, 5.7.1995, s. 5. [5] Ú. v. ES L 166, 25.6.1976, s. 1. [6] Ú. v. ES L 148, 30.6.1995, s. 5. --------------------------------------------------
Úradný vestník L 189 , 10/08/1995 S. 0022 - 0022



Nariadenie Komisie (ES) č. 1963/95 z 9. augusta 1995, ktorým sa mení a dopĺňa nariadenie Komisie (ES) č. 1839/95, ktorým sa ustanovujú podrobné pravidlá uplatňovania colných kvót na dovoz kukurice a ciroku do Španielska a na dovoz kukurice do Portugalska KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením (ES) č. 1863/95 [2], a najmä na jeho článok 12 ods. 1, keďže nariadenie Komisie (ES) č. 1839/95 z 26. júla 1995, ktorým sa ustanovujú podrobné pravidlá uplatňovania colných kvót na dovoz kukurice a ciroku do Španielska a na dovoz kukurice do Portugalska [3], obsahuje pravidlá upravujúce správu tohto dovozu; keďže však uvedené nariadenie neobsahuje žiadne ustanovenia na úpravu zníženia dovozného cla udeleného na základe verejného ponukového konania podľa mesiaca dovozu; keďže v prípade kukurice a ciroku sa intervenčná cena upravuje medzi novembrom a májom s cieľom zohľadniť mesačné prírastky a od 1. októbra s cieľom zohľadniť novú úrodu; keďže s cieľom zabrániť narušeniu trhu nariadenie (ES) č. 1839/95 by sa malo zmeniť a doplniť s cieľom zaviesť úpravy zníženia zodpovedajúce úpravám intervenčných cien; keďže opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Do článku 9 nariadenia (ES) č. 1839/95 sa týmto na koniec odseku 4 dopĺňa tento text: "Ak je však v prípade dovozu uskutočneného po uplynutí mesiaca, v ktorom je vydaná dovozná licencia, licencia vydaná medzi októbrom a májom vrátane, čiastka udeleného zníženia sa zvýši o čiastku rovnú rozdielu medzi intervenčnou cenou platnou v mesiaci, v ktorom bola licencia vydaná, zvýšenou o 55 %, a cenou platnou v mesiaci, v ktorom bolo prijaté osvedčenie o prepustení do voľného obehu, zvýšenou o to isté percento. V prípade licencií vydaných pred 1. októbrom a využívaných od toho dňa sa čiastka udeleného zníženia zníži o čiastku vypočítanú rovnakým spôsobom." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. augusta 1995 Za Komisiu Martin Bangemann člen Komisie [1] Ú. v. ES L 181, 1.7.1992, s. 21. [2] Ú. v. ES L 179, 29.7.1995, s. 1. [3] Ú. v. ES L 177, 28.7.1995, s. 4. --------------------------------------------------
Úradný vestník L 161 , 12/07/1995 S. 0013 - 0014



Nariadenie Komisie (ES) č. 1688/95 z 11. júla 1995, ktorým sa mení a dopĺňa nariadenie (ES) č. 2883/94 ustanovujúce bilanciu prognózovaných dodávok poľnohospodárskych výrobkov na Kanárske ostrovy, ktoré sú zahrnuté pod osobitné opatrenia ustanovené v článkoch 2, 3, 4 a 5 nariadenia Rady (EHS) č. 1601/92 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1601/92 z 15. júna 1992 o osobitných opatreniach pre Kanárske ostrovy pokiaľ ide o určité poľnohospodárske výrobky [1], naposledy zmenené a doplnené nariadením Komisie (ES) č. 3290/94 [2], a najmä na jeho článok 3 ods. 4, keďže sa nariadením Komisie (EHS) č. 2790/94 [3], v znení nariadenia (ES) č. 2883/94 [4] ustanovujú podrobné pravidlá na zavedenie osobitných opatrení na dodávku určitých poľnohospodárskych výrobkov na Kanárske ostrovy; keďže sa nariadením (ES) č. 2883/94 ustanovuje bilancia prognózovaných dodávok pre spracované ovocie a zeleninu pre Kanárske ostrovy na obdobie od 1. júla 1994 do 30. júna 1995; keďže, ak je to nevyhnutné, na základe požiadaviek regiónu možno túto bilanciu počas roku prepracovať cez úpravy množstiev v rámci celkového ustanovené množstva; keďže aby sa požiadavky Kanárskych ostrovov pre spracované ovocie a zeleninu naplnili koncom hospodárskeho roku 1994/95; keďže príloha XI k nariadeniu (ES) č. 2883/94 by sa mala následne zmeniť a doplniť s účinnosťou od 1. júna 1995; keďže opatrenia stanovené v tomto nariadení sú v súlade so stanoviskom Riadiaceho výboru pre výrobky vyrobené z ovocia a zeleniny, PRIJALA TOTO NARIADENIE: Článok 1 Príloha XI k nariadeniu (ES) č. 2883/94 sa týmto nahrádza prílohou k tomuto nariadeniu. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie sa bude uplatňovať od 1. júna 1995. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. júla 1995 Za Komisiu Franz Fischler člen Komisie [1] Ú. v. ES L 173, 27.6.1992, s. 13. [2] Ú. v. ES L 349, 31.12.1994, s. 105. [3] Ú. v. ES L 296, 17.11.1994, s. 23. [4] Ú. v. ES L 304, 29.11.1994, s. 18. -------------------------------------------------- PRÍLOHA " PRÍLOHA XI Spracované ovocie a zelenina (v tonách) | Číselný znak KN | Opis tovarov | Množstvo | 200799 | Prípravky iné ako homogenizované prípravky a obsahujúce ovocie iné ako citrusové ovocie | 3000 | | Ovocie, orechy a ostatné jedlé časti rastlín, inak upravené alebo konzervované, tiež obsahujúce pridaný cukor alebo iné sladidlá alebo alkohol, inde neuvedené ani nezahrnuté | | 200820 | – Ananásy | 3200 | 200830 | – Citrusové plody | 500 | 200840 | – Hrušky | 1600 | 200850 | – Marhule | 220 | 200870 | – Broskyne | 7600 | 200880 | – Jahody | 180 | | – Ostatné, vrátane iných zmesí ako podpoložky | | 200892 | – – Zmesi | 1850 | 200899 | – – Iné ako palmové srdcia a zmesi | 650 | " --------------------------------------------------